Glavni sam redovnik hrama Enmyoin.
Ja sam 29. glavni redovnik.
U ovom hramu ima mnogo ljudi koji su vidjeli puno NLO-a u ovom kraju.
I ja sam ga jednom vidio.
Doista velik NLO.
Ovdje.
Bio je ovoliki.
I kretao se ovako.
Bio sam iznenađen što vidim tako velik NLO.
Koljena su mi klecala.
Vidio sam to vlastitim očima.
Nemam izbora. Moram vjerovati.
To se dogodilo netom prije potresa. Dakle, prije 12 ili 13 godina.
Izvanredne vijesti!
Velik potres dogodio se kod istočne obale Japana.
11. OŽUJKA 2011.
Potres jačine 8,9 stupnjeva udario je u 14.46 h.
Grad Sendai bio je najbliže.
Ono je ocean.
Ovdje je bilo mnogo kuća.
Ocean se ovoliko podigao.
Centar za uzbunjivanje izdao je upozorenje za tsunami za Japan,
Rusiju, otok Marcus, Sjeverne Marijanske otoke.
…valovi su se probili i nadiru.
Tsunami je poharao lučki grad Sendai, najbliži grad…
Ljudi koji su blizu obale trebaju odmah otići na uzvisinu.
Vuš!
Nuklearni stručnjaci upozoravaju na moguće taljenje nuklearnog reaktora.
Stalno slušamo da sustav za hlađenje ne radi.
„Kineski sindrom” i curenje radijacije…
Sat otkucava.
Svakom minutom približavamo se trenutku kad može nastupiti sekundarni…
NLO-i su dolazili i tijekom te nuklearne nesreće.
Puno njih, odmah nakon eksplozije.
To me zbilja šokiralo.
Otkako se bilježi povijest,
ljudi su viđali neobjašnjive stvari na nebu.
Jesmo li sami u svemiru?
Među podacima će se naći nešto vrijedno istraživanja.
Ništa ne skrivamo.
Postoje međuplanetarni svemirski brodovi.
Mislila sam da je svemirac. Imao je velike oči.
Ovdje se događa nešto neizmjerno važno, što je autentično i stvarno.
SUSRETI
U dane prije i nakon nesreće u nuklearnoj elektrani Fukušima
stotine ljudi prijavilo je da su na nebu vidjeli zagonetna svjetla.
Neki kažu da su to bile duše onih izgubljenih u tragediji.
Drugi vjeruju da je to bilo nešto s drugoga svijeta.
SVJETLA NAD FUKUŠIMOM
NUKLEARNA ELEKTRANA FUKUŠIMA
ZONA ISKLJUČENJA
NOVINSKI UREDNIK
Četrnaestog ožujka
vidio sam eksploziju nuklearne elektrane Fukušima.
Odmah potom došao sam ovamo.
Moj je prijatelj bio malo bliže obali.
Pomislio sam da moram pomoći i zato sam došao ovamo.
Nažalost, taj je prijatelj preminuo.
Iako moj prijatelj više nije ovdje, to ne znači da ne mogu pomoći.
Bit ću ovdje neko vrijeme.
Stradalo je mnogo ljudi.
Mnogi su morali bježati, ostavljajući svoje stvari.
Štošta se dogodilo u tih pet godina.
Bilo je mnogo zagonetnih priča.
Očekivano, tsunami je mnogo toga odnio u ocean.
Stoga odlazim u potragu i na pješčane plaže.
Netom nakon katastrofe,
ako ste pogledali u ovom smjeru, vidjeli ste brdo ruševina.
A u ovom smjeru, kuće i slično odnosili su valovi.
U tom trenutku bilo je petero nas
koji smo vidjeli te nevjerojatne svjetleće kugle iznad oceana.
Bilo ih je puno, ovako poredanih.
Bilo ih je zbilja jako puno.
Bile su to plavkasto-bijele kugle svjetlosti.
Bila su to tako predivna svjetla.
ISHINOMAKI 114 KILOMETARA OD NUKLEARKE
U Ishinomakiju, tom malom, rustikalnome mjestu,
nitko, pa tako ni ja, nije mogao zamisliti
da će nas najednom zadesiti tsunami.
VIZUALNI UMJETNIK
Moja je majka rođena u ovom lučkom gradu
i bila je nastavnica u ovoj osnovnoj školi.
Obožavala je ovu osnovnu školu
i često bi s mnogo ljubavi govorila o svojim učenicima.
Tsunami je uništio ovu školu.
Sve je potpuno uništeno.
Nakon eksplozije nuklearnog postrojenja,
dosta je ljudi u blizini prijavilo da su vidjeli NLO-e.
FUKUŠIMA, 2011.
Ne znam zbog čega su točno bili ovdje.
No očito su se pokazali i nešto su radili.
Mislim da postoji vrlo jasna poveznica
između neidentificiranih zračnih pojava i nuklearnih elektrana.
I mislim da to traje već desetljećima.
Moj osobni stav, na temelju 30-ak godina opsežnog istraživanja, jest…
ZNANSTVENICA I AUTORICA
…da postoji napredna izvanzemaljska prisutnost koja djeluje
ovdje na Zemlji i u oceanima.
I jedna od najvećih stvari s kojima se moramo pomiriti
jest činjenica da se to događa.
ODJEL ZRAČNIH SNAGA
Neka izvješća američke vlade koja su postala dostupna javnosti
sežu desetljećima unatrag i nevjerojatna su.
I nisu nimalo dvosmislena.
Dokumentacija FBI-a. Dokumentacija CIA-e.
PREDMET: LETEĆI TANJURI
Sežu sve do 1930-ih,
kad su se provodila istraživanja kako bi se shvatila fisija.
No onda se sve zbilja zahuktalo 1940-ih,
posebice nakon detonacije dviju atomskih bombi u Japanu 1945.
A onda slijedi presudni, uvjerljivi period.
Jedan za drugim redaju se događaji
u blizini lokacija povezanih s nuklearnim oružjem.
Dakle, Los Alamos 1940-ih.
Nacionalni laboratoriji Sandia.
Zračna baza Kirtland, gdje je bilo nuklearno oružje.
Samo „bum, bum, bum”. Temeljiti su.
Ništa im ne promakne.
Ako sagledate te neidentificirane zračne pojave (NZP),
one kakve opisuju uistinu vjerodostojni svjedoci,
kao da nam upućuju nekakve signale.
Tijekom katastrofe u Fukušimi
bilo je mnogo dojava o aktivnosti NLO-a.
UPRAVO VIĐEN NLO!
OVO JE IZNEBUHA, ALI NA NEBU JE NLO.
POMISLIO SAM DA VOJNI AVIONI DOSTAVLJAJU HITNE POTREPŠTINE…
Osim stotina tweetova, pojavila se i snimka
neobjašnjivih svjetla nad nuklearkom u Fukušimi.
No to se nije dogodilo samo u Fukušimi. G. 1986., u Černobilu
kad je zakazao reaktor 4,
i ondje je bilo puno dojava o aktivnosti NLO-a.
U jeku požara u Černobilu
izmjereno je 3000 milirendgena,
jedinica ionizirajućeg zračenja.
I u jeku požara, mnogi su opazili dolazak NLO-a.
Ostali su tri minute, usmjerili svjetlo na reaktor 4 i otišli.
Ponovno su očitali vrijednosti i radijacija je pala na 800.
U nekoliko minuta.
To se doima kao vrlo svjestan pokušaj
da se sanira opasnost koja je nastala zbog kvara.
INTERNA SNIMKA REAKTORA 2 I 3 NUKLEARKE FUKUŠIMA
Svi su bili izvan sebe kad je nuklearka eksplodirala.
Sklonili smo se odmah nakon potresa. Samo smo pobjegli.
Rekli su: „Bit ćemo izloženi.” Pa su svi samo otišli.
Isprva je bilo strašno.
Prije 24 sata to je bio grad sa 71 000 stanovnika,
a sada je potpuno pod vodom. Nijedna građevina više ne stoji.
Nekim čudom, tsunami nije stigao do hrama.
Pa je nazvan „Čudesni hram”.
Zbilja vjerujem u te nevidljive sile, poput božanske moći ili moći NLO-a.
Mislim da su došli i pomogli nam.
GLAVNI REDOVNIK, HRAM ENMYOIN
NLO-i, izvanzemaljci i svemir općenito
prisutni su u japanskoj pop-kulturi…
NOVINAR I AUTOR, JAPANAMERICA
a mnoge anime i manga priče zbivaju se u svemiru.
Kad me ljudi za Astro Boya pitaju: „Kako su mogli stvoriti tog junaka
kojeg pokreće atomska energija
tako brzo nakon što je naciju shrvala nuklearna bomba?”
Upomoć!
Tata.
Još je važnije to da je Astro Boy napola dječak, napola robot.
Njegov otac, liječnik, stvorio je Astro Boya jer mu je sin ubijen.
Tobio, moj Tobio…
Stoga i nije pretenciozno reći…
„Očevi članovi obitelji stradali su u ratu.
Iskoristimo tehnologiju da stvorimo nešto novo
i da imamo budućnost.”
Dakle, silna vjera u tehnologiju
rodila se iz traume.
Ajme! Ja letim!
Na neki način, to je bio
izraz podsvijesti Japanaca u poslijeratnom razdoblju.
Ono što vidite, počevši od Astro Boya,
likovi su koji su napola jedno, napola drugo.
Tko si ti, dovraga?
Ja sam Ultraman.
Ultraman?
Ultramanov lik tako je divan jer…
Ultraman je s drugog planeta.
On zariba,
doživi nesreću
i zabije se u ljudski brod,
kojim upravlja tip iz znanstvene patrole.
Ultraman odluči: „Sramim se što sam se zabio u brod ovog tipa.
Spojit ću se s njim.”
Onda se spoje
i tako nastane Ultraman.
Izvanzemaljac se spaja s čovjekom. Ultraman utjelovljuje tu ideju
da su neki izvanzemaljci zaista dobri.
Pokušavaju zaštititi ljude.
Kao dijete sam obožavao tu ideju.
Kad sam imao sedam godina, razmišljao sam o izvanzemaljcima.
Nisam mogao zamisliti kako izgledaju.
Međutim, njihovi srdačni osjećaji bili su nevjerojatno opipljivi.
Bio sam siguran da postoje.
Sedmogodišnji ja bio je uvjeren u to.
Doista postoje. Samo se ne pokazuju.
Ali stalno nas promatraju.
Ne znam što očekujete da ćete dobiti, ali ja sam profesorica.
Ja samo…
Hoću reći, nisam ufolog.
Profesorica sam vjerskih znanosti.
Proučavam religiju.
PROFESORICA I AUTORICA
Pogrešno je usredotočiti se na to je li to stvarno ili nije.
Trebali bismo razmotriti značenje tih događaja za ljude.
Ne samo da su potpuno promijenili živote pojedinaca
nego se i vjerovanje u NLO-e sada pretvorilo u globalni vjerski sustav.
To je drukčije od religije, ali podsjeća na nju.
Ako pogledate moje istraživanje, postoji određeni kontinuitet,
tema gledanja u nebo, opažanja nepoznatih stvari
i pokušaja da ih se identificira.
I danas još primjećujemo da ljudi vide stvari na nebu,
ali ono što danas vide na nebu
smatraju naprednom tehnologijom.
Dok su prije tisuću godina mislili da je to možda anđeo.
Ili da je to možda demon.
Danas podignu pogled i kažu: „To je NLO.”
RAČUNALNI ZNANSTVENIK
Osobno bih zbilja želio da NLO-i postoje.
No ne bih volio da me obmanu.
Želim konkretne dokaze.
Pokušavam ih naći, ali nema ih. Jednostavno ih ne mogu naći.
LETEĆI TANJUR U NOVOM MEKSIKU
Urbane legende o NLO-ima u Americi su započele 1947.
Ne možete naći fotografije ili crteže koji datiraju otprije te godine.
No u istraživanju sam otkrio da takve stvari postoje u Japanu.
Primjerice, legenda o Utsuro-buneu, šupljem brodu.
Ovo se zove „kawaraban”. To su novine iz tog vremena.
Čini se da svi ovi zapisi govore o istom događaju iz 1803.
Isprva sam mislio da je to zapis o brodolomu stranog broda.
Ali to nije bio slučaj.
Puno sam istraživao,
ali nije bilo brodova takvog oblika tijekom razdoblja Edo.
Svi ti dokumenti dosljedno spominju
tri prozora ili nešto slično prozorima.
Još jedna zanimljivost jest
da gotovo svi dokumenti spominju tu ženu.
Ljudi to često zovu „svemirski jezik”. Ja više volim izraz „svjetlosni jezik”.
Dolaze mi frekvencije i ja ih pretvaram u zvuk.
To može biti glazba ili riječi poput…
Ovime već uspostavljam kontakt sa svemirom i izvanzemaljcima.
NASTAVNICA GLUME
Ja sam izvanzemaljac.
Reinkarnirala sam se iz zvijezda.
Ovdje je sad vrijeme velikog uzdizanja,
pa sam to došla promatrati.
Počnimo.
Spremni.
Japan zapravo nema religiju u onom smislu kao što tu riječ rabimo u engleskom.
Institucionalizirana religija. Ne postoji ništa poput Deset zapovijedi.
Etičke karakteristike u japanskoj kulturi
uče se kroz školu i kroz obitelj.
Dakle, ponašanje i identitet ukorijenjeni su u kontekstu.
U tom se kontekstu ponašate na određeni način,
možete biti određeni identitet.
A u nekom drugom kontekstu možete biti nešto drugo.
I ne trepnuti okom.
Možete biti učitelj, izvođač,
a istodobno možete govoriti svjetlosnim jezikom
i kanalizirati izvanzemaljce.
Možda možete i znati da ste jedan od njih.
Molim vas, sjetite se da ste na ovu Zemlju došli
jer silno želite nešto učiniti.
To je misterij, ali ujedno i snaga
da Japan može prihvatiti ono što mi smatramo paradoksom
i krenuti dalje.
Tri mjeseca nakon velikog potresa u istočnom Japanu
moja supruga i ja imali smo bliski susret.
To je bila prekretnica za nas.
Često čujete frazu: „Pogled na život promijenio se za 180.”
Dogodilo se upravo to.
Mislim da je prošlo dva. Gluho doba noći.
Moja je žena imala osjećaj da nas netko promatra.
Pa se probudila usred noći.
Vrisnula je, pa sam i ja ustao i pogledao. I doista je bilo ondje!
Vidjela sam jarko, okruglo svjetlo
i polako se približavalo.
JIYOINA SUPRUGA
Bili smo totalno zapanjeni.
Ravno ispred nas, zlatni NLO, koji je ovako lebdio.
Zbilja je razgovarao s tim NLO-om
koji je uzvraćao spektakularnim bljeskovima.
NLO zlatnoga sjaja
potom je odaslao ružičastu svjetlost, i to tako intenzivnu.
Činilo se kao da poručuje: „Sve je u redu!”
Pomalo kao: „Nema na čemu.”
Vjerovali smo u njih, pa smo osjećali da paze na nas.
Mjesto gdje se dogodio taj incident dugo je bilo nepoznato.
Vjerovalo se da je to izmišljeno mjesto.
Ako je ime mjesta izmišljeno, i priča je vjerojatno izmišljena, zar ne?
To sam i ja mislio.
Međutim, 2014. otkriven je novi dokument.
Taj je dokument nađen u obitelji Ban, obitelji nindža.
Naraštajima su se prenosili brojni dokumenti.
U jednome od njih ispisana su imena mjesta „Hitachihara, Sharihama”.
Vladalo je mišljenje da bi to mogla biti imena stvarnih mjesta.
188 KILOMETARA OD NUKLEARKE
Kažu da je 1803. more izbacilo Utsuro-bune na ovu plažu.
Izdaleka su vidjeli Utsuro-bune.
Zatim, uz pomoć ribarskog broda,
zakvačili su Utsuro-bune i dovukli ga na obalu.
Tako legenda kaže.
Kad su pogledali unutra, vidjeli su lijepu ženu.
Američke priče o NLO-ima pojavile su se 1947.,
ali ovaj se incident dogodio 1803.
Ovo je vjerojatno prva legenda o posjetitelju s drugog svijeta
koji je došao letjelicom u obliku diska.
Jednom kad sam spavala, tijekom lucidnog sna,
pojavilo se pet izvanzemaljaca.
Onaj u sredini bio je zelen,
a oni sa strane bili su blistavo bijeli.
Svjetlucavo bijeli.
Dugo sam ih čekala,
pa sam rekla: „Napokon ste došli.”
Rekla sam im da rade što žele i ovako sam raširila ruke.
Bila sam sretna. Kao da nakon dugo vremena opet vidim stare prijatelje.
Sve sam pustila i predala im se.
Počevši od zelenog izvanzemaljca,
svaki je poslao svjetlosnu zraku u moje čakre ovdje. Svi su to učinili.
Obavili su me blaženstvom kakvo nikad prije nisam osjetila.
Mislim da se tih pet izvanzemaljaca pojavilo u obliku
koji mi je bio lako razumljiv.
Bili su svjetlost, ali pokazali su mi se u obliku izvanzemaljaca.
Dobro.
To pitanje što vidimo na nebu…
Je li to objektivno ili samo subjektivno?
Jesmo li to doista vidjeli? Je li stvarno?
Ako se vratite na povijesne zapise,
posebice na Zapadu,
vidjet ćete da na nebu ima pojava
koje doista ostavljaju traga na ljudima.
Jedan takav slučaj bile bi Stigme svetog Franje.
Sveti Franjo ugledao je nešto što on naziva „bakljom”.
Odaslala je nekakvu svjetlost.
Doslovno ga je opržila tom svjetlošću.
I on dobiva ono što se u katoličkoj tradiciji naziva stigmata,
ili rane Kristove. Opečen je.
Neke vjerske priče također su nevjerojatne.
Anđeli silaze i razgovaraju s ljudima.
Hodanje po vodi.
I to su nevjerojatne stvari
za koje imamo samo svjedočanstva.
I obično vjerujemo u to bez imalo sumnje.
Pa zašto razdvajate te kategorije vjerovanja?
Vjerujete u to nešto nevjerojatno,
ali ne vjerujemo u stvari za koje imamo konkretan dokaz,
a to su NLO-i.
ZONA ISKLJUČENJA 5 KM OD NUKLEARKE
Priče o duhovima i misterijima često su zanimljive i strašne.
Duhove smatramo zastrašujućima, ali zapravo ne bismo trebali.
Ljudi iz Fukušime, Miyagija i Iwatea,
oni koji su proživjeli potres,
imaju osjećaj da se ljudi s kojima su živjeli vraćaju.
Kad smo tražili ljude u ovakvim autima,
bilo je uobičajeno vidjeti jarko, magličasto svjetlo
koje se dizalo s ovakvih mjesta.
Ako je nešto bilo ovdje ili ovdje, činilo se da je tu netko umro.
Dakle, ako je bilo ovdje ili na mjestu vozača.
Mogli ste to tako nekako zamisliti.
Čuli ste za hitodamu?
To je vatrena kugla ili svjetlosna kugla koja lebdi na jednome mjestu.
Vidio sam ih dosta u svom životu.
Prema japanskom vjerovanju, kad osoba umre,
duša joj se pretvori u svjetlosnu kuglu i uzdigne se u nebo.
Nakon velike katastrofe poput potresa,
nakon što velik broj ljudi umre,
ako vidite svjetlosnu kuglu, čvrsto vjerujem da to nije NLO,
nego duša ljudskog bića, hitodama.
Tako mi vidimo stvari, tako razmišljamo.
Te su tajanstvene pojave jednako česte kao i naša svakodnevica.
Preostaje nam nastaviti živjeti dan po dan.
Smatram da je to neizmjerno važno.
Ovdje sam se rodio i odrastao.
Ovo mjesto ima mnogo duha. To je mjesto s jakom energijom.
Neki čak kažu da je ovo ulaz u raj.
Zato mislim da bi NLO-ima ovdje moglo biti ugodno
i da bi se okupljali na ovakvu mjestu. Bar ja tako mislim.
Duboko udahni.
Zadrži dah.
Japanski folklor obiluje tim pričama
o duhovima u svijetu oko vas.
Jedan od najpopularnijih filmova Hayaoa Miyazakija
jest Moj susjed Totoro.
A Totoro je veliko kudravo stvorenje koje bi moglo biti zastrašujuće.
Vidite da su mu usta puna tih golemih zuba.
Ali kad sam intervjuirao Miyazakija i pitao ga:
„G. Miyazaki, što je Totoro?”,
odgovorio je odmah i samo rekao: „Totoro je Totoro.
To je samo Totoro.”
Rekao bih da je nadnaravno i naravno u japanskoj umjetnosti,
u japanskom senzibilitetu,
međusobno povezano i isprepleteno.
No istodobno ih
ne biste ni smatrali zasebnim entitetima.
Stoga ih ne treba isprepletati.
To dvoje ne mora biti zajedno.
To jest isto. Jedno.
Zovi novinare! Eno NLO-a!
GLAS STVARNOG SVJEDOKA
Evo NLO-a!
Ništa ne vidim.
Gle, opet NLO!
Nikad prije nisam vidjela NLO! Toliko ih je!
Doista, postoje svjedoci.
Postoje svjedoci koji su vidjeli NLO-e i izvanzemaljce.
No ipak su to samo svjedočanstva.
Velika je vjerojatnost da su to zapravo bili zrakoplovi.
To je vjerojatno bio slučaj i 11. ožujka.
NUKLEARNA ELEKTRANA FUKUŠIMA, 2011.
Ne trebam ja dokaze.
Ne trebaju mi takve materijalističke stvari.
Važnije je da to osjetimo, tu jeku.
Trudim se ne govoriti previše o izvanzemaljcima.
Ljudi već misle da sam dovoljno luda.
Ne smeta mi ako ljudi misle da sam luda,
ali bilo bi šteta da ne shvate poruku.
Tog 11. ožujka pojavila su se svjetla. Došli su NLO-i.
Mislim da je učinjeno nešto da se zaštiti ova Zemlja.
Mislim da se štošta događalo.
Što god to bilo, ne bi me iznenadilo.
Da sam svemirac, izvanzemaljski oblik života,
i da se pojavi golema količina energije,
otišla bih provjeriti to mjesto.
Ako imate stotine dobro dokumentiranih NZP-ova…
NAJVIŠA IZMJERENA RADIJACIJA BILA JE OKO 15 MILISEVERTA NA SAT
…oko nuklearnih lokacija, to je vrlo jasna poruka.
NACIONALNI NOVINARSKI KLUB
Ja sam Robert Salas.
ČASNIK AMERIČKIH ZRAČNIH SNAGA
U ožujku 1967. bio sam stacioniran u zračnoj bazi Malmstrom u Montani,
kao časnik za lansiranje projektila.
Bio sam 18 metara pod zemljom, u kontrolnom centru.
Nadzirao sam i kontrolirao deset projektila s nuklearnom glavom.
Pogledala sam 39 iskaza od 40-ih do 90-ih.
Raspon od 50-ak godina.
Svi ti iskazi svjedoka imaju određeni stupanj dosljednosti,
a to je „NZP stiže na lokaciju.”
Tog su mi jutra javili
da na nebu vide kako lete čudna svjetla.
Zanemario sam taj poziv,
rekao im da se jave kad se dogodi nešto važnije.
Nije važno je li to zračna baza Malmstrom,
F. E. Warren ili Minot. Jednostavno nije važno.
Nakon tog poziva primio sam još jedan.
Ovaj je put to bio intenzivniji ton u pogledu…
Glas je očito bio jako uplašen.
Rekao je da jarki, blistavi, crveni objekt
lebdi ispred ulaza.
U zabranjenom je zračnom prostoru. Lebdi.
Obasjava to nuklearno oružje.
Odmah nakon tog poziva
oružje mi se redom počelo deaktivirati.
Više nije bilo spremno.
To znači da se nije moglo lansirati.
A to nije jedina lokacija na kojoj se to dogodilo.
Nakon što sam to prijavio zapovjedništvu…
ZABRANJENO PODRUČJE OVLAŠTENO OSOBLJE
…saznali smo da se dogodio vrlo sličan incident u Echo Flightu.
Izgubili su svih deset oružja u vrlo sličnim okolnostima…
UZROK U OVOM TRENUTKU NIJE POZNAT
…kad su nad postrojenjima viđeni NLO-i.
Bila je to nuklearna elektrana, pa je bilo radioaktivne energije.
Zato mislim da su NLO-i došli pomoći ljudima, podesiti tu energiju.
To je moja teorija.
Mislim da je zato šteta bila ograničena.
Kad Japanci govore o izvanzemaljcima,
o NLO-ima ili o tome zašto su ovdje,
često se spominje postizanje ili vraćanje ravnoteže.
Taj život, suvremeni život, nije skladan.
Dobronamjerno je mišljenje da izvanzemaljci, kako god ih zvali,
dolaze, ili su zabrinuti,
i pokušavaju vratiti taj osjećaj ravnoteže svijetu.
„Zemljani, naša braćo i sestre.
Počeli ste iskorištavati nuklearnu energiju.
Divno je što ste vi, Zemljani, tako napredovali
sa svojom tehnologijom,
ali ne možemo vas ostaviti bez nadzora.”
Nuklearna energija može biti opasna.
Ako dijete ode u kuhinju i pokuša nešto pržiti na tavi,
to je opasno kad je riječ o trogodišnjem djetetu.
Roditelji moraju pripaziti.
I izvanzemaljci se tako osjećaju.
-Trebamo li se bojati? -Izvanzemaljaca?
Nema razloga za strah.
Nema. Izvanzemaljci su poput Japanaca. Molim vas, smatrajte ih saveznicima.
Nikad nisam upoznao opakog izvanzemaljca.
Mislim da su tada došli održati ravnotežu.
Mislim da su tako izražavali svoju ljubav.
Mislim da je to inteligencija
koja prepoznaje razmjere ljudske kreativnosti
i želi to očuvati.
Mislim da je toj inteligenciji stalo do nas.
Mislim da ta inteligencija ne želi da izumremo.
Mislim da se zapravo to poručuje.
„Ovdje smo s vama.
Samo otvorite svoja srca i umove.
Htjeli bismo vam pomoći.
Upoznajmo jedni druge.”
Mislim da je to prava poruka.
Proživljavanje te katastrofe zbilja je naškodilo mom srcu.
No tijekom tog susreta s NLO-om, kad me obavila ta energija,
u tom sam trenutku doista ozdravio.
Zato je njihovo postojanje doista dobronamjerno.
NLO je događaj.
Kad osoba doživi to iskustvo, recimo da vidi NLO,
poslije je drukčija.
Znam da ovo zvuči čudno,
ali odnos prema svemiru za te se ljude promijeni.
Gotovo poput vjerskog obraćenja.
To mijenja njihov svjetonazor, način na koji funkcioniraju.
Mijenja njihov odnos s ljudima.
To ih iz temelja, potpuno mijenja.
Godine 2016. doživio sam astralnu otmicu.
Samo je moje astralno tijelo oteto i odvedeno na NLO.
Ispred mene je bio ekran.
Reći ću vam što su me učili u audiovizualnoj sobi NLO-a.
Saznao sam da je Zemlja živa.
Tako je puno incidenata. Svi dožive traumu.
U tim situacijama
ljudi mogu zamrziti jedni druge ili imati negativne osjećaje.
U biti, naša se svijest zamagli.
Svatko mora očistiti svoju svijest.
Kao kad smo bili dijete.
Tek rođena svijest bez predrasuda.
Moramo očistiti svijest,
a ako pročistimo sebe, čeka nas kozmička civilizacija.
I Zemlja će zasjati zlatnom svjetlošću.
To je bilo zadnje što su mi pokazali na ekranu.
Zemlju čeka svijetla budućnost.
Zlatno će doba doći na ovu Zemlju.
Ljudi s razlogom dolaze na ovaj svijet, zar ne?
Moramo se truditi da u svijetu vlada mir.
To je nevidljiva moć,
poput Božje moći i moći NLO-a, koju bismo trebali posuditi od tih bića.
Kad se govori o NLO-ima,
japanska priča o tome jest sposobnost da se prihvati misterij
i da to bude tako.
Nije drukčije ono što se vidi.
Način na koji se govori o tom iskustvu
drukčiji je kod Amerikanaca i Japanaca.
Manje je bitna ta potpuna različitost.
Misterij NLO-a i izvanzemaljaca
to jednostavno jest.
I to je dovoljno.
Pokazali su mi da ljudi imaju predivno srce.
Da su ljudi zaista predivni.
Da su svi zapravo dobra osoba.
Mislim da su mi to svjetla pokazala.
Prijevod titlova: Bernarda Komar